ຮອງປະທານາທິບໍດີອີຈິບ ພົບປະກັບພັກຝ່າຍຄ້ານ ທີ່ໃຫຍ່ທີ່ສຸດ
ຮອງປະທານາທິບໍດີ Omar Suleiman ມີກໍານົດ ພົບປະກັບກຸ່ມຝ່າຍຄ້ານໃຫຍ່ທີ່ສຸດ ໃນວັນອາທິດມື້ນີ້.
ຮອງປະທານາທິບໍດີອີຈິບ ກໍານົດຈະທໍາການພົບປະກັບກຸ່ມຝ່າຍຄ້ານໃຫຍ່ທີ່ສຸດຂອງປະເທດ ຄື ກຸ່ມພະລາດອນພາບມຸສລິມ ຫລື Muslim Brotherhood ໃນວັນອາທິດມື້ນີ້ ອັນເປັນ ການພົບປະຫາລືທໍານອງນີ້ຄັ້ງທໍາອິດລະຫວ່າງສອງຝ່າຍ ນັບແຕ່ພວກນັກເຄື່ອນໄຫວຕໍ່ ຕ້ານລັດຖະບານໄດ້ເລີ່ມທໍາການປະທ້ວງໃນທົ່ວປະເທດໃນເດືອນແລ້ວນີ້ ໂຄສົກຂອງກຸ່ມພະລາດອນພາບມຸສລິມເວົ້າວ່າ ການໂອ້ລົມສົນທະນາກັນກັບຮອງປະທາ ນາທິບໍດີ Omar Suleiman ມີວັດຖຸປະສົງເພື່ອໃຫ້ຮູ້ວ່າ ຝ່າຍລັດຖະບານມີຄວາມເຕັມໃຈ ໜ້ອຍຫລາຍສໍ່າໃດໃນການທີ່ຈະຕອບສະໜອງຄວາມຮຽກຮ້ອງຕ້ອງການຂອງປະຊາຊົນ ຂອງອີຈິບນັ້ນ ຂະບວນການອິສລາມໄດ້ປະກອບສ່ວນໃນການປະທ້ວງຢ່າງຂະໜານໃຫຍ່ ທີ່ໄດ້ມີຂຶ້ນໃນ ທົ່ວອີຈິບໃນທ້າຍເດືອນມັງກອນຜ່ານມານີ້ ໂດຍຮຽກຮ້ອງໃຫ້ປະທານາທິບໍດີ Hosni Mu barak ລາອອກຈາກຕໍາແໜ່ງ ຫລັງຈາກທີ່ປົກຄອງປະເທດມາໄດ້ເກືອບ 30 ປີແລ້ວນັ້ນ ທ່ານ Mubarak ໄດ້ຕອບສະໜອງຕໍ່ພວກປະທ້ວງໂດຍໃຫ້ຄໍາໝັ້ນສັນຍາວ່າ ຈະລາອອກ ຈາກຕໍາແໜ່ງຫລັງຈາກການເລືອກຕັ້ງປະທານາທິບໍດີ ທີ່ກໍານົດຈະມີຂຶ້ນໃນເດືອນກັນຍາປີ ນີ້ ໃນຮ່ອງຮອຍທີ່ເຫັນໄດ້ຢ່າງຈະແຈ້ງອີກອັນນຶ່ງວ່າ ເປັນການຍິນຍອມຕໍ່ພວກປະທ້ວງນັ້ນ ພວກສະມາຊິກຂອງຄະນະກໍາມາທິການບໍລິຫານຂອງພັກປະຊາທິປະໄຕແຫ່ງຊາດທີ່ປົກ ຄອງປະເທດໃນປັດຈຸບັນໄດ້ພາກັນລາອອກຈາກຕໍາແໜ່ງໃນວັນເສົາວານນີ້ ຮວມທັງທ່ານ Gamal ລູກຊາຍຂອງທ່ານ Mubarak ນໍາ ແຕ່ປະທານາທິບໍດີຂອງອີຈິບ ຍັງເປັນຫົວໜ້າພັກຢູ່ ສື່ມວນຊົນແຫ່ງລັດຂອງອີຈິບກ່າວວ່າ ພັກໄດ້ແຕ່ງຕັ້ງທ່ານ Hossam Badrawi ເປັນ ເລຂາທິການຄົນໃໝ່ຂອງພັກ ຂຶ້ນແທນທ່ານ Safwat el-Sharif ພວກປະຊາຊົນຂອງ ອີຈິບາງຄົນຖືວ່າທ່ານ Badrawi ເປັນນັກປະຕິຮູບ ພວກປະທ້ວງຕໍ່ຕ້ານລັດຖະບານທີ່ໄດ້ພາກັນໂຮມຊຸມນຸມກັນເຕັມຢູ່ໃນຈັດຕຸລັດ Tahrir ໃນກຸງໄຄໂຣ ມາໄດ້ອາທິດປາຍນັ້ນ ບໍ່ຖືວ່າການລາອອກຂອງພວກສະມາຊິກພັກປະຊາ ທິປະໄຕແຫ່ງຊາດເປັນເລື້ອງທີ່ສໍາຄັນ ໂດຍກ່າວວ່າ ບໍ່ມີຄວາມໝາຍຫຍັງໝົດ